12 मार्च को होलिका दहन, 14 मार्च से एक माह तक रहेगा खरमास
12 मार्च को होलिका दहन, 14 मार्च से एक माह तक रहेगा खरमास
झाबुआ | फाल्गुन शुक्ल पक्ष अष्टमी 5 मार्च से होलाष्टक शुरू होंगे, जो पूर्णिमा 12 मार्च तक रहेंगे। अच्छी बात यह है कि होलाष्टक पर हमारे यहां मांगलिक कार्यों पर विराम नहीं लगेगा। पं. हिमांशु शुक्ल ने बताया भौगोलिक क्षेत्र व नदियों की स्थिति के अनुसार इन सब चीजों का प्रभाव पड़ता है, इसके लागू होने के जो नियम है वह गुजरात प्रदेश पर मान्य होते हैं, हमारा यहां नहीं। इस बार फाल्गुन पूर्णिमा 12 मार्च को सूर्य उदय से 8.24 बजे तक रहेगी। इसलिए प्रदोष व्याधित है। गौधूलि बेला शाम 6.25 से 7 बजे तक, वहीं चौघड़िया शुभ मुहूर्त में शाम 6.23 से 7.54 तक होलिका दहन करना शुभ रहेगा। इस दिन सर्वार्थ सिद्धि योग व राजयोग रहेगा। पं. शुक्ल के अनुसार अष्टमी को चंद्रमा, नवमी को सूर्य, दशमी को शनि, एकादशी को शुक्र, द्वादशी को गुरु, त्रयोदशी को बुध, चतुर्दशी को मंगल तथा पूर्णिमा को राहु उग्र रूप में रहते हैं। इसलिए इन आठ दिनों में मनुष्य का मस्तिष्क अनेक सुखद व दुखद आकांक्षाओं से ग्रसित हो जाता है। होलाष्टक समाप्त होते ही फिर से शहनाइयों की गूंज सुनाई देने लगती है। लेकिन इस बार ऐसा नहीं होगा, क्योंकि होली के तुरंत बाद 14 मार्च से खरमास शुरू हो रहे हैं।
hin_Deva hin_Deva hin_Deva